బెంగళూరు, ఫిబ్రవరి 11 (ఆంధ్రజ్యోతి): అన్నీ అనుకున్నట్లుగా జరిగితే 18నుంచి 24వారాల్లో భారత కీర్తి కిరీటంలో మరో కలికితురాయి చేరనుంది. ఇందుకు బెంగళూరు వేదిక కానుంది. పూర్తిగా స్వదేశీ పరిజ్ఞానంతో అభివృద్ధి చేసిన జెట్ ఇంజన్ పరీక్షలు నగరంలో విజయవంతంగా జరుగుతున్నాయి. బెంగళూరులోని ఇన్టెక్ డీఎంఎల్ఎ్సకు చెందిన పరిశోధన-అభివృద్ధి (ఆర్అండ్డీ) విభాగం, పోయెర్ జెట్స్ సంస్థ ఈ జెట్ ఇంజన్ తయారు చేసింది. ఈ ప్రాజెక్ట్ కోసం రూ.20కోట్లు కేటాయించిన సంస్థ, ఇప్పటికే రూ.9కోట్లు వ్యయం చేసింది. హెచ్ఏఎల్, భారత ఫోర్జ్ వంటి సంస్థలతో అవగాహన కుదుర్చుకున్న పోయెర్ జెట్స్, స్వదేశీ పరిజ్ఞానంతో జెట్ ఇంజన్ను రూపొందించింది. తొలిసారిగా జెట్ ఇంజన్కు ఈనెల 8న జరిపిన పరీక్ష విజయవంతమైందని, ఈ క్రమంలో మరికొన్ని పరీక్షలు చేస్తున్నామని ఇన్టెక్ వ్యవస్థాపక ఎండీ శ్రీధర్ బలరాం వెల్లడించారు. కాగా, ఇప్పటివరకు అమెరికా, యూర్పతో పాటు, ఇజ్రాయిల్లో మాత్రమే జెట్ ఇంజన్లు తయారవుతున్నాయి.
bengaluru, fibravari 11 (aandhrajyoti): annee anukunnatlugaa jarigithe 18nunchi 24vaaraallo bhaarata keerti kireetamlo maro kalikituraayi cheranundi. induku bengaluru vedika kaanundi. puurtigaa swadeshee parignaanamtho abhivruddhi chesina jett injan pareekshalu nagaramlo vijayavantamgaa jarugutunnaayi. bengaluruloni intec dmls chendina parisodhana-abhivruddhi (arnddy) vibhagam, poyer jets samstha ee jett injan tayaaru chesindi. ee praject kosam roo.20kotlu ketayinchina samstha, ippatike roo.9kotlu vyayam chesindi. hechal, bhaarata forge vanti samsthalatho avagaahana kudurchukunna poyer jets, swadeshee parignaanamtho jett injannu roopondinchindi. tolisaarigaa jett injanku eenela 8na jaripina pareeksha vijayavantamaindani, ee kramamlo marikonni pareekshalu chestunnamani intec vyavasthaapaka endy shreedhar balaram velladinchaaru. kaga, ippativaraku america, yoorpatho paatu, izraillo matrame jett injanlu tayaaravutunnaayi.